Marți, 30 mai 2023, începând cu ora 13.30, a avut loc la Moftin ceremonia de inaugurare a Centrului SVSU Moftin, centru realizat în cadrul proiectului ,,***Cross-border harmonized response to risks and disasters” – HUSKROUA/1901/8.1/0089.*** La eveniment au participat 50 de persoane, printre care și dl. Radu Roca, prefectul județului Satu Mare, împreună cu o delegație din partea IPSM, dna. Cornea Lenuța, vicepreședințe a Consiliului Județean Satu Mare, o delegație din partea partenerului din Ucraina, localitatea Vyshkovo, delegație condusă de dl. primar Yaroslav Haiovych, o delegație din partea partenerului din Ungaria, Orașul Vásárosnamény, reprezentanți primăriilor învecinate și ai presei.

Reamintim faptul că Primăria comunei Moftin implementează, în perioada 1 iunie 2021 – 31 mai 2023, proiectul cu titlul ,,Cross-border harmonized response to risks and disasters” – HUSKROUA/1901/8.1/0089, proiect finanțat în cadrul Programului HUSKROUA ENI CBC 2014-2020(Joint Operational Programme Hungary-Slovakia-Romania-Ukraine, ENI CBC Programme). Prin intermediul acestui proiect, Primăria comunei Moftin, în colaborare cu partenerii de proiect, Primăria orașului Vásárosnamény din Ungaria și Primăria orașului Vyshkovo din Ucraina, urmăresc să își îmbunătățească capacitatea de acțiune în domeniul situațiilor de urgență.